b"\n_START_ARTICLE_\nPla Barre\n_START_PARAGRAPH_\nEl Pla Barre va ser el pla d'integraci\xc3\xb3 econ\xc3\xb2mica adoptat per la Comunitat Europea, antecessora de l'actual Uni\xc3\xb3 Europea.\n_START_SECTION_\nHist\xc3\xb2ria\n_START_PARAGRAPH_\nRaymond Barre va ser designat vicepresident de la Comissi\xc3\xb3 Europea el 1967 pel President de Fran\xc3\xa7a, Charles de Gaulle, romanent en aquest lloc fins al 1972. Com comissari responsable dels Assumptes Econ\xc3\xb2mics i Financers, Barre va elaborar el pla que porta el seu nom i el va presentar durant la Cimera de la Haia de 1969. A l'any seg\xc3\xbcent, el seu pla \xc3\xa9s adoptat pel Consell dels Ministres per\xc3\xb2 no \xc3\xa9s aplicat plenament de forma immediata.\n_START_SECTION_\nContingut\n_START_PARAGRAPH_\nAquest pla establia tres etapes de d'integraci\xc3\xb3 gradual, basats en la uni\xc3\xb3 monet\xc3\xa0ria, la uni\xc3\xb3 fiscal, aconseguida amb l'establiment de l'Impost sobre el Valor Afegit (IVA), i la formulaci\xc3\xb3 d'una pol\xc3\xadtica pressupost\xc3\xa0ria i social comuna._NEWLINE_Pel que fa a la unitat pol\xc3\xadtica, la comunitat va adoptar el 1975 l'Informe Vedel sobre el Parlament Europeu; es va establir un repartiment proporcional d'escons per als pa\xc3\xafsos membres i l'elecci\xc3\xb3 directa pels ciutadans, que no formarien grups nacionals, sin\xc3\xb3 ideol\xc3\xb2gics. El primer parlament es va elegir el 1979._NEWLINE_La Uni\xc3\xb3 Econ\xc3\xb2mica i Monet\xc3\xa0ria era la tercera fase, i va entrar en vigor el 1999. Per passar a aquesta fase els Estats havien de complir els requisits d'estabilitat de preus i estabilitat monet\xc3\xa0ria, i establir l\xc3\xadmits al d\xc3\xa8ficit pressupostari p\xc3\xbablic, el deute p\xc3\xbablic i el tipus d'inter\xc3\xa8s."